CELEX: 32004D0288
Language: sk
Date: 2004-03-26 00:00:00
Title: Rozhodnutie Komisie z 26. marca 2004, ktorým sa poskytuje Austrálii a Novému Zélandu dočasný prístup k rezervám antigénov slintačky a krívačky v Spoločenstve [oznámené pod číslom K(2004) 967]Text s významom pre EHP

Dôležité právne oznámenie

|

32004D0288

Úradný vestník L 091 , 30/03/2004 S. 0058 - 0059

		Rozhodnutie Komisiez 26. marca 2004,ktorým sa poskytuje Austrálii a Novému Zélandu dočasný prístup k rezervám antigénov slintačky a krívačky v Spoločenstve[oznámené pod číslom K(2004) 967](Text s významom pre EHP)(2004/288/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 2003/85/ES z 29. septembra 2003 o opatreniach spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa smernica 92/46/EHS [1], a najmä jej článok 83 ods. 3,keďže:(1) v súlade s rozhodnutím Rady 91/666/ES z 11. decembra 1991 stanovujúcim rezervu vakcín spoločenstva proti slintačke a krívačke [2], boli vytvorené zásoby pre rýchle vytvorenie vakcín proti slintačke a krívačke;(2) do doby, pokiaľ v Austrálii a na Novom Zélande skončia prípravy na vytvorenie vlastných rezerv antigénov slintačky a krívačky, požiadali tieto krajiny o dočasnú pomoc spoločenstva v prípade zavedenia núdzového očkovania v boji proti prípadnému prepuknutiu slintačky a krívačky;(3) príslušné úrady Austrálie a Nového Zélandu poskytli informácie o svojom vyhodnotení rizika a o odhade množstva a subtypov antigénov požadovaných v rámci svojich pohotovostných plánov;(4) po vyhodnotení žiadosti predloženej úradmi Austrálie a Nového Zélandu a pri zohľadnení kapacity a dostupnosti množstva a subtypov antigénov v rezervách spoločenstva, vyplýva, že požadovaná pomoc by mohla byť poskytnutá bez zbytočného ohrozenia pohotovostných plánov spoločenstva;(5) Austrálii a Novému Zélandu by mal byť poskytnutý prístup k rezervám antigénov v spoločenstve za určitých podmienok;(6) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO ROZHODNUTIE:Článok 1Austrálii a Novému Zélandu sa poskytuje dočasný prístup k rezervám antigénov spoločenstve na vytvorenie vakcín proti slintačke a krívačke za určitých podmienok:1. prístup sa poskytuje do 31. decembra 2004 vo forme práva čerpania pre každú z dotknutých krajín do výšky 500000 očkovacích dávok pre hovädzí dobytok, ale v žiadnom prípade nie viac ako 50 % jestvujúcich zásob každého z antigénov v rezervách spoločenstva pre obe krajiny spoločne;2. podľa špecifikácie v písomnej žiadosti príslušných orgánov Austrálie a Nového Zélandu Komisia okamžite zariadi naliehavé alebo okamžité vytvorenie príslušných antigénov a výrobu, plnenie, etiketovanie a dodávku vakcín podľa podmienok jestvujúcich zmlúv uzatvorených medzi Komisiou a výrobcom;3. Komisia prijme opatrenia, aby sa zabezpečilo, že v prípade uvedenom v odstavci 2 ponesú náklady nasledujúcich akcií v patričnom pomere príslušné orgány Austrálie a Nového Zélandu, ktoré požiadali o vytvorenie vakcín z antigénov v rezervách spoločenstva:a) prenos antigénov z miesta skladovania do prevádzky výrobcu;b) vytvorenie a výroba vakcín, vrátane všetkých dodatočných testov, ktoré by sa mohli ukázať ako potrebné;c) plnenie a etiketovanie vakcín a ich doprava do určeného miesta dodania;d) bezodkladná náhrada akéhokoľvek množstva použitých antigénov antigénmi prinajmenšom rovnakej kvality a pôvodu.Článok 2Toto rozhodnutie je adresované členským štátom.V Bruseli 26. marca 2004Za KomisiuDavid Byrnečlen Komisie[1] Ú. v. EÚ L 306, 22.11.2003, s. 1.[2] Ú. v. ES L 368, 31.12.1991, s. 21. Rozhodnutie naposledy zmenené a doplnené nariadením (ES) č. 807/2003 (Ú. v. EÚ L 122, 16.5.2003, s. 36).--------------------------------------------------